ROMÂNIA 






SE APROBA,

PRIMĂRIA MUNICIPIULUI TIMISOARA


P R I M A R

DIRECŢIA URBANISM



Dr. Ing. GHEORGHE CIUHANDU

SERVICIUL PLANIFICARE SPAŢIALĂ

Nr. U32008-002028/15.09.2008
REFERAT

privind aprobarea Planului Urbanistic Zonal
 “Construire ansamblu locuinţe colective P+2E+M cu spatii pentru instituţii, comerţ si servicii la parter”, str. Sulina nr. 13,  Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara si strategia de dezvoltare si renovare urbana promovata de către Consiliul Local al Municipiului Timişoara;


Având în vedere solicitarea înregistrată cu nr. U32008-002028/10.04.2008, privind aprobarea Planului Urbanistic Zonal “Construire ansamblu locuinţe colective P+2E+M cu spaţii pentru instituţii, comerţ si servicii la parter”, str. Sulina nr. 13,  Timişoara;

Având în vedere prevederile Certificatului de Urbanism nr. 6032/20.09.2007;

Având in vedere că au existat OBIECTIUNI conform Procesului Verbal anexat de la dezbaterea publică din 3.07.2008, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;

Ca urmare a solicitărilor formulate in dezbatere publica de către vecinii direct afectaţi si adresele înregistrate la Primăria Municipiului Timişoara cu numerele R22008-00334/06.05. 2008 si R92008-000476/08.07.2008, menţionăm că:

1. aceste obiecţiuni nu se susţin întrucât litigiul a apărut între Chirici Alexandru şi Chirici Maria Elena, în calitate de reclamanţi, şi S.C. C+C S.A. în calitate de pârâţi, şi nu între Chirici Alexandru şi Chirici Maria Elena, în calitate de vecini, şi S.C. TRISTAR SERVICE S.R.L., iar terenul în litigiu nu este acelaşi cu terenul care face obiectul documentaţiei de faţă, conform notificării ataşate în copie la documentaţie de către reclamant;
2. de asemenea, aceste obiecţiuni nu se susţin întrucât se referă la propuneri de dezvoltare urbanistică a unei zone cu parcele de „tip rural”, prin preluarea şi continuarea unor drumuri realizate prin documentaţia de urbanism aprobată anterior cu HCL nr. 377/2005, documentaţie care a avut drept urmare crearea a două noi străzi: str. Karl Brocky, respectiv str. Vasile Nicolescu. Drumurile noi se vor prelungi, într-o primă etapă, doar pe terenurile beneficiarilor care doresc realizarea unor noi investiţii, urmând ca în viitor şi ceilalţi dezvoltatori din zonă să se coreleze cu documentaţiile aprobate anterior, atunci când vor dori să schimbe regimul juridic, tehnic şi urbanistic al terenurilor deţinute.

Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal “Construire ansamblu locuinţe colective P+2E+M cu spaţii pentru instituţii, comerţ şi servicii la parter”, str. Sulina nr. 13,  Timişoara.
 
Documentaţia Plan Urbanistic Zonal “Construire ansamblu locuinţe colective P+2E+M cu spaţii pentru instituţii, comerţ si servicii la parter”, str. Sulina nr. 13,  Timişoara, a fost elaborată de SC ARTPLAN SRL, proiect nr. 80/2007-2008, la cererea beneficiarului SC TRISTAR SERVICE SRL.
Zona studiată care face obiectul acestei documentaţii, nu se află în zona protejată sau de protecţie a monumentelor istorice pentru care este necesar Avizul Comisiei de Monumente. Pentru aceasta documentaţie nu este necesar Avizul Consiliului Judeţean conform adresei cu nr. 5993/06.05.2008 transmisă Primăriei Municipiului Timişoara.

Prin prezentul PUZ “Construire ansamblu locuinţe colective P+2E+M cu spatii pentru instituţii, comerţ si servicii la parter”, str. Sulina nr. 13,  Timişoara, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.
Terenul studiat în cadrul Planului Urbanistic Zonal “Construire ansamblu locuinţe colective P+2E+M cu spatii pentru instituţii, comerţ si servicii la parter”, str. Sulina nr. 13,  Timişoara, este situat în intravilanul municipiului Timişoara, in partea de sud-vest a oraşului, in Freidorf, fiind delimitat: la sud, de drumul de exploatare DE 1359/5/5 şi canalul HCN 1359/1, la vest de strada propusa in PUZ aprobat prin HCL 377/2005 ,,Locuinţe Freidorf – Bacalbaşa, Timişoara” şi parcelarea aferentă – zona de locuinţe şi funcţiuni complementare, la nord, strada Anton Bacalbaşa si incinta SC C+C SA, respectiv strada Sulina la est.
Conform PUG aprobat prin HCL 157/2002, prelungit cu HCL 139/2007, zona are destinaţia de zona de locuinţe şi funcţiuni complementare, instituţii şi servicii publice,  depozitare, prestări servicii – interdicţie temporara de construire pana la aprobare PUZ/ PUD.
Terenul studiat, in suprafaţă totala de 10.249 mp, proprietatea beneficiarului SC TRISTAR SERVICE SRL, este înscris în: C.F. nr. 3248, nr. cadastral 498/1/2 - in suprafaţă de 2727 mp şi nr. cadastral 499/1/2 - in suprafaţă de 938 mp, teren intravilan, C.F. nr. 3548, nr. cadastral 496/1/2- in suprafaţă de 3300 mp si nr. cadastral 497/1/2/2 - in suprafaţă de 1700 mp, teren intravilan cu Unitate de prelucrare specialităţi marine congelate, C.F. nr. 3853, nr. cadastral 496/1/3 – in suprafaţă de 750 mp si nr. cadastral 497/1/2/1 – in suprafaţă de 834 mp, teren intravilan.
Terenul studiat este ocupat in prezent de o construcţie in regim P, reprezentând o fostă unitate de prelucrare specialităţi marine congelate, actualmente dezafectată şi propusă spre demolare în baza unei Autorizaţii de Desfiinţare.
Prin documentaţie se propune realizarea unui ansamblu cu funcţiunea de locuire, servicii  şi funcţiuni complementare zonei de locuinţe, în regim de înălţime P+2E+M. 
Accesul auto şi pietonal pe parcelă se va realiza conform Avizului Comisiei de Circulaţie nr. TH2008-2322/24.03.2008.
Se va asigura necesarul minim de spaţii verzi, conform normativelor, prin realizarea de parcări înierbate cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din RGU.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse, exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 şi va putea fi eliberată doar după reglementarea situaţiei juridice a terenurilor afectate de drumurile propuse prin documentaţie, conform Declaraţiei Notariale nr. 981 din 06.05.2008.
Indicii propuşi prin documentaţie sunt:

POT max. = 25 %

CUT max. = 1,2
Regim de înălţime max. P+2E+M
Spatii verzi min 15%
La realizarea investiţiei se vor respecta toate condiţiile impuse prin avizele eliberate de către deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.).
Planul Urbanistic de Detaliu “Construire ansamblu locuinţe colective P+2E+M cu spatii pentru instituţii, comerţ si servicii la parter”, str. Sulina nr. 13, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

Având în vedere Dezbaterea Publică din data de 03.07.2008 şi cele prezentate de către Direcţia Urbanism în cadrul referatului de specialitate, lăsăm la aprecierea Consiliului Local Timişoara oportunitatea realizării obiectivului prezentat.

